burgasdotpro/wikipedia huggingface dataset:
Numerická metóda

Numerická metóda je základný pojem numerickej matematiky. Numerická metóda je presne popísaná cesta k riešeniu numerickej úlohy. Popis krokov označujeme ako algoritmus numerickej metódy. Algoritmus možno vyjadriť ako postupnosť akcií vykonávaných na počítači, ktoré konečnému počtu vstupných údajov priradí presne definovaný konečný počet výstupných čísiel.
Každá numerická metóda by mala obsahovať aj odhad chyby numerickej metódy. Základné charakteristiky každej numerickej metódy sú stabilita a konvergencia.
Aerotaxi

Aerotaxi alebo aerotaxík je označenie malého osobného lietadla, ktoré si možno prenajať na prepravu osôb, vzdušná forma klasického (auto)taxi. Doprava je väčšinou na kratšie vzdialenosti.
Euthymos z Lokier

Euthymos ("Euthymos") bol v piatom storočí pred Kr. trojnásobný olympijský víťaz v boxe.
Euthymos z italských Lokier zvíťazil v Olympii na 74. na 76. a na 77. hrách v boxe ("pygmachia"). Stalo to v rokoch 484, 476 a 472 pred Kr. Olympijské hry v roku 484 pred Kr. boli poznačené tragickou smrťou boxera Hérakla.
Staroveký autor Pausanias uvádza, že počas návštevy Olympie videl sochu Euthyma, ktorú vyhotovil sochár Pythagoras zo Samosu. Dozvedel sa tiež, že Euthymos bol synom "Astykla z Lokier", ale podľa tvrdenia niektorých Lokričanov bol vraj synom boha rieky "Kaikina", rieky, ktorá rozdeluje lokerské a rhegijské územie. Na 74. olympijskách hrách zvíťazil v boxe, ale na nasledujúcich olympijských hrách sa mu to nepodarilo, lebo prehral finálový zápas s Theagenom z Thasu. Keďže neskôr na Theagena uvrhli hellanodikovia pokutu za nečestnosť v zápase, ktorú aj zaplatil bohu v striebre, Theagenes sa na 76. hrách pästného súboja vzdal, a tak Euthymos zvíťazil v boxe na týchto i na nasledujúcich olympijských hrách.
Nasledujúce riadky autora Pausania o ďalších osudoch Euthyma už patria celkom určite do gréckej mytológie. Pausanias píše, že Euthymos sa neskôr presťahoval do sicílskeho mesta "Temessa", kde zabil v boji démona, ktorý sužoval miestnych obyvateľov už od čias návštevy Odysea, vracajúceho sa na ceste domov z Tróje.
Keď sa Odyseus vylodil pri ich meste, muž z jeho posádky v opilosti znásilnil dievča, za čo bol rozhorčenými ľuďmi ukameňonaný na smrť. Odyseus neprikladal tomu veľkú vahu a odplával, ale duch ukameňovaného začal z pomsty vraždiť ľud Temessy. Obyvatelia mesta už aj chceli ujsť z Itálie, ale zabránila im v tom Pýtia, ktorá im prikázala, aby si démona uzmierili postavením chrámu a každoročne mu tam priviedli najkrajšie miestne dievča a dali mu ju za ženu. Podľa tohto prikázania tak konali každý rok, až kým do tohto chrámu vkročil Euthymos, ktorý sa po prvom pohľade do uväznenej dievčiny zaľúbil a po urputmom boji ju z osídiel démona vymanil. Vďační obyvatelia mu potom vystrojili slávnu svadbu a Euthymos sa v šťastí dožil nebyčajne vysokého veku.
King Nothing

„King Nothing“ je skladba americkej heavy metalovej skupiny Metallica, z ich albumu "Load" z roku 1996. Skladbu napísali James Hetfield, Lars Ulrich, and Kirk Hammett, pričom jej text hovorí o tom, aby bol človek opatrný v tom, čo si želá. Gitary a basová gitara boli v skladbe ladené v tónine Eb. V americkom rebríčku Billboard Hot 100 dosiahla skladba 90. miesto a v Mainstream Rock Tracks dosiahla 6. miesto. Oficiálne hudobné video bolo natočené v Park City v decembri 1996.
Zabara (Kalynivský rajón)

Zabara () je dedina ("село") na Ukrajine v Kalynivskom rajóne vo Vinnyckej oblasti. Do roku 2016 mala názov Červona Trybunivka (). Žije tu 197 obyvateľov.
Turkov (prírodná pamiatka)

Turkov je lužný les nachádzajúci sa na hranici ostravských mestských obvodov Třebovice, Martinov a Poruba. V roku 1993 bol vyhlásený prírodnou pamiatkou.
Ochrana.
Predmetom ochrany je cenné územie v údolnej nive rieky Opavy v oblasti zóny ľahkého priemyslu a skladov medzi Třebovicami a Martinovom.
Opis.
Ide o izolovanú oblasť ekosystému lužného lesa. V juhozápadnej a východnej časti sa nachádzajú hrádze bývalých rybníkov vysadené dubmi starými cca 200 rokov. Po povodni v roku 1997 územie získalo charakter bezodtokovej kotliny. Povodeň prakticky zlikvidovala pôvodné mokraďové jelšiny rastúce na mieste bývalých rybníkov. V súčasnej dobe sa mokraďové jelšiny regenerujú. Aj napriek tomu tu však zostali niektoré zaujímavé druhy, napr. mesačnica trváca ("Lunaria rediviva"), žltuška lesklá ("Thalictrum lucidum"), kosatec žltý ("iris pseudacorus"), brest hrabolistý ("Ulmus minor") alebo pižmovka mošusová ("Adoxa moschatellina").
Okrem stromov, kríkov a rastlín tu rastú aj vzácne druhy húb, ako je napr. pečeňovec dubový ("Fistulina hepatica"), čechrulka ("Ripartites helomorphus"), suchohríb marhuľovožltý ("Xerocomus armeniacus"), hlivník hniezdovitý ("Phyllotopsis nidulans"), lupeňopórovec červenožltý ("Phylloporus rhodoxanthus"), askobol nahý ("Ascobolus denudatus") alebo bolínka ("Camarops polysperma").
V júli roku 2009 bol v Turkove znovuotvorený náučný chodník, ktorý vytvorilo občianske združenie "Ekolyceum" v spolupráci s Nadáciou "Via Vitae: Fond Opora". Obrázky na panely nakreslil Ludvík Kunc.
Ohrozenie pamiatky.
V súčasnej dobe je existencia prírodnej pamiatky ohrozená plánovaným privádzačom k diaľnici D1 (tzv. "Severný spoj"). Proti zmene územného plánu a výstavbe Severného spoja cez Turkov protestujú ekológovia aj tunajší občania. Samé vedenie mesta sa preto začína prikláňať k variante inej trasy.
Porubský bludný balvan

Porubský bludný balvan je druhý najväčší bludný balvan s absolútne najdlhšou osou v Česku. Jeho hmotnosť je 11 ton. Nachádza sa na Vřesinskej ulici v ostravskom mestskom obvode Poruba. Vyzdvihnutý bol v roku 1928 z koryta porubského potoka. 
Opis.
Je tvorený ružovou horninou žulového charakteru s nápadnými čiernymi škvrnami tmavých minerálov opisovanú ako hrubozrnný porfyrický granit, ktorej štruktúra je porfyrická. V balvane nájdeme vyrastlice ružových draselných živcov o veľkosti 1 – , ďalej plagioklas, drvený kremeň, biotit v pretiahnutých zhlukoch, magnetit, apatit, titanit a riedko epidot.
Rovninské balvany

Rovninské balvany sú prírodná pamiatka v štatutárnom meste Ostrave v areáli výstaviska Černá louka neďaleko mestského centra vyhlásená v roku 1964. Pozostáva zo súboru desiatich bludných balvanov odkrytých v pieskovni v Hlučíne-Rovninách v roku 1958, po svojom objave znovu zahádzaných a znovu odkrytých pri rekultivačných prácach o šesť rokov neskôr. Svedčí o rozsahu zaľadnenia kontinentálnym ľadovcom v sálskom období na území Ostravska. Z miesta nálezu boli balvany na svoje terajšie miesto premiestnené v roku 1964.
Naira

Naira je zákonným platidlom africkej Nigérie. Jej ISO 4217 kód je NGN.
Mince a bankovky.
Súčasné mince v obehu majú hodnoty 50 kobo a 1 a 2 naira. 
Bankovky nairy majú hodnoty 5, 10, 20, 50, 100, 200, 500, 1000 naira.
Európska curlingová federácia

Európska curlingová federácia (skr. ECF – "European Curling Federation") je európska športová organizácia združujúca 38 národných curlingových zväzov v Európe. Vznikla v roku 1975 a sídli v Berne, vo Švajčiarsku. Na jej čele v súčasnosti stojí Andorčan Andrew Ferguson-Smith. ECF je členom Svetovej curlingovej federácie (WCF).
Dejiny.
Federácia bola založená v roku 1975 pod názvom "European Curling Council (ECC)". Medzi zakladajúcich členov, ktorí začali svoje rokovania už v roku 1974, patrili: Francúzsko, Nemecko, Nórsko, Švajčiarsko, Švédsko a Taliansko. V tom istom roku ICF (dnešná WCF) schválila novú organizáciu a podarilo sa zorganizovať hneď aj majstrovstvá Európy. Od roku 1985 sa názov zmenil na ECF. Ďalším medzníkom bol rok 2005, kedy sa začali organizovať majstrovstvá Európy v mixe dvojíc.
Podujatia.
Národné tímy
’s-Hertogenbosch

’s-Hertogenbosch (neformálne Den Bosch, , ) je hlavné mesto holandskej provincie Severné Brabantsko. Leží na rieke Dommel a prieplave Zuid Willemsvaart asi 80 km južne od Amsterdamu.
Ide o dôležitý železničný dopravný uzol. Sú tu rôzne druhy priemyslu, hlavne tabakový, textilný, obuvnícky a strojársky. V meste pôsobia viaceré nadnárodné korporácie, napríklad Heineken, Epic Systems a Tyco International.
Počet obyvateľov je okolo 140 tisíc obyvateľov (2009). Je sídlom katolíckeho biskupa a nachádza sa tu neskoro gotický dóm sv. Jána.
Každoročne hostí profesionálny tenisový turnaj UNICEF Open hraný na tráve.
Abbúd

Abbúd môže byť:
Márún Abbúd

Márún Abbúd (* 9. február 1886, Ajn Kfa, Libanon – † 3. jún 1962, Ajn Kfa, Libanon) bol libanonský prozaik, publicista, literárny kritik a prekladateľ. Okrem literárnej činnosti prednášal na univerzite dejiny arabskej literatúry. K jeho najvýznamnejším dielam patrí historický román "Al-Amír al Ahmar" (Červený emir, 1954) kritizujúci feudalizmus a niekoľko poviedkových zbierok.
Thajský baht

Thajský baht alebo baht je národná mena Thajska. Jeho kód podľa ISO 4217 je THB, jedna stotina sa nazýva "„satang“". Do obehu prenikol v roku 1928, kedy nahradil dovtedy používaný tikal.
Mince a bankovky.
Platné mince, ktoré sa dnes v Thajsku používajú, sa razia v nominálnych hodnotách 1, 5, 10, 25, 50 satangov a ďalej 1, 2, 5, 10 bahtov. Bankovky v obehu majú nominálne hodnoty 20, 50, 100, 500, 1000 bahtov. 
Mince najnižších hodnôt (1, 5 a 10 satangov) sa už v obehu takmer nevyskytujú, napriek tomu zostávajú zákonným platidlom. Okrem základnej série mincí existuje aj mnoho verzií mincí 1, 2, 5 a 10 bahtov, ktoré boli vydané so zmeneným výzorom ako pamätné obežné mince. Tieto mince majú zhodné parametre ako štandardné mince, možno s nimi platiť.
Na averznej strane všetkých bankoviek je vyobrazený súčasný thajský kráľ Pchúmipchón Adundét v generálskej uniforme, na reverznej strane sú vyobrazení bývalí thajskí králi. Mince majú na averznej strane vyobrazených tunajších kráľov (čiže v obehu sú aj staršie mince, na ktorých sú podobizne bývalých kráľov), reverzné strany mincí nesú vyobrazenia tunajších chrámov.
1. Gambrinus liga 2011/2012

Sezóna 2011/12 1. Gambrinus ligy bola 19. sezóna českej najvyššej futbalovej ligy. Začala sa 29. júla 2011 a skončila 11. mája 2012. Titul obhajoval klub FC Viktoria Plzeň, ktorý však napokon skončil tretí za AC Sparta Praha a novým majstrom z Liberca.
Tabuľka.
† - mužstvu bolo odrátaných 9 bodov
Alternatíva pre Slovensko

Alternatíva pre Slovensko, skratka ApS (v rokoch 20112023: Národ a Spravodlivosť – naša strana, skratka NaS – ns; od októbra do decembra 2011: Národ a spravodlivosť) je politická strana na Slovensku. Jej predsedníčkou je od vzniku v roku 2011 Anna Belousovová.
Strana Národ a spravodlivosť vznikla v roku 2011 po odchode Anny Belousovovej zo Slovenskej národnej strany.
Volebné preferencie.
Volebné preferencie strany v percentách podľa agentúry Focus.
Hrubo vyznačené preferencie znamenajú prekročenie hranice 5 % potrebnej na vstup do parlamentu.
Oprah Winfreyová

Oprah Gail Winfreyová (* 29. január 1954) je známa americká moderátorka, herečka a vydavateľka časopisu. Uvádzala populárnu "Oprah Winfrey Show", je mnohonásobnou držiteľkou ceny Emmy a bola nominovaná na Oscara. Je považovaná za najbohatšiu Afroameričanku 20. storočia a najväčšiu afroamerickú filantropku všetkých dôb.
Magazín "Forbes" ju označil za najvplyvnejšiu svetovú celebritu. Jej fanúšikovia (vrátane Michaela Moorea) chceli, aby Oprah v roku 2004 aj 2008 kandidovala na úrad prezidenta Spojených štátov. Oprah sa však k tomu nevyjadrila. V amerických prezidentských voľbách 2008 využil jej popularitu demokratický kandidát Barack Obama, ktorého otvorene podporovala.
Robert Bosch

Robert Bosch môže byť:
Taka (Bangladéš)

Taka ( "টাকা") je zákonné platidlo ázijského štátu Bangladéš od roku 1972. ISO 4217 kód taky je BDT. Jedna stotina taky sa nazýva "poisha". Skratka pre taku je ৳, ৲.
Majstrovstvá sveta v curlingu

Majstrovstvá sveta v curlingu je najvyššie medzinárodné podujatie národných družstiev v curlingu, ktoré riadi Svetová curlingová federácia (WCF). Ich dejiny siahajú do roku 1959, kedy sa v Škótsku konali prvé majstrovstvá sveta mužov, vtedy pod názvom "Škótsky pohár". Až o 20 rokov neskôr sa, opäť v Škótsku, konali majstrovstvá sveta žien. MS prebiehajú každoročne. Dominujú na nich krajiny Severnej Ameriky a Severnej Európy, ktoré do roku 2018 získali spolu 52 zlatých medailí (z 60) v mužskej a 29 (zo 40) v ženskej kategórii.
Ibráhím Abd al-Halím

Ibráhím Abd al-Halím alebo Ibráhim Abdalhalím (pseudonym: Muchlis Ibráhím; * 1920, Mít Gamr, Egypt† 1986) bol egyptský publicista a prozaik.
Pod pseudonymom časopisecky uverejňoval sociálne zamerané poviedky. Prispieval do avantgardného týždenníka "al-Bašír" („Priekopník“), literárne najvplyvnejšieho egyptského časopisu prelomu 40. a 50. rokov, okolo ktorého sa sformovala skupina ľavicovo orientovaných spisovateľov ovplyvnených západnými autormi ako Franz Kafka, Thomas Stearns Eliot či August Strindberg. Abd al-Halím patril medzi členov socialistického Demokratického hnutia za národné oslobodenie (HADITU), ktorí do redakcie časopisu prišli po jej prevzatí Fatím Ramlím v apríli 1950. HADITU spočiatku podporovalo Slobodných dôstojníkov a spolupracovalo s nimi pri egyptskej revolúcii roku 1952, medzi marxistickými intelektuálmi hnutia a Radou revolučného velenia ale nastali rozpory, ktoré viedli k rozpusteniu všetkých politických strán a zákazu ôsmich časopisov novým režimom. Po zákaze časopisu "al-Bašír" Abd al-Halím spolu so svojim bratom Kamálom založil časopis "al-Gad" („Zajtrajšok“), avšak jeho redakcii sa podarilo vydať len tri čísla než ho štátne orgány zakázali.
Abd al-Halímovým najvýznamnejším dielom je autobiografický román "Ajjám at-tufúla" („Dni detstva“. 1955), ktorý bol v slovenskom prerozprávaní (voľnom preklade) Jozefa Mihalkoviča a Ladislava Drozdíka vydaný ako "Slnko svieti na môj Níl" (1962).
Taka

Taka môže byť:
Invaders Must Die

Invaders Must Die je piaty štúdiový album anglickej electronica skupiny The Prodigy. Album bol vydaný 18. februára 2009 cez nové vydavateľstvo skupiny Take Me to the Hospital a bol distribuovaný nezávislým vydavateľstvom Cooking Vinyl.
Album bol komerčne úspešný a získal lepšie recenzie ako "Always Outnumbered, Never Outgunned". Na rozdiel od komerčného úspechu, kritické reakcie na album boli zmiešané. Z albumu boli vydané štyri single „Invaders Must Die“, „Omen“, „Warrior’s Dance“ a „Take Me to the Hospital“.
Tau (rozlišovacia stránka)

Tau môže byť:
Kašída

Kašída ( - kašída [vyslov: käšídä]) je nástroj na zarovnávanie v písaných písmach, najmä v arabskom písme. Na rozdiel od zarovnávania pomocou predlžovania medzier medzi slovami (známeho z latinky) je jeho podstatou predlžovanie vhodných čiar niektorých písmen.
Zmena rozmeru písmena je síce možná aj v latinke (v rámci mikrotypografie), ale kašída v rámci arabského písma je prirodzenejšia a ľahko realizovateľná, pretože rada písmen v perzštine a arabčine obsahuje výrazné vodorovné ťahy, ktorých dĺžku nie je problém upraviť.
Niekedy sa označením "kašída" rozumie špeciálny predlžujúci znak „ـ“ inak označovaný tatwíl ( – "taṭwíl"), prípadne jeden zo zostavy glyfov rôznych dĺžok, ktoré slúžia na predĺženie v rámci konkrétneho fontu. V rámci Unicode je znak „"ـ"“ na pozícii U+0640 a je pomenovaný "arabský tatwíl" ().
Bandy

Bandy môže byť:
Sandur

Sandur (čo znamená piesočná pláž) je dedina na južnom pobreží ostrova Sandoy na Faerských ostrovoch. História Sanduru sa datuje od konca 11. storočia. V januári 2010 žilo v dedine 558 obyvateľov.
Je to najľudnatejšie miesto na ostrove a nachádza sa na rozmedzí jazier Gróthúsvatn na severozápade a Sandsvatn na severovýchode, s výhľadom na zátoky Grótvík a Sandsvágur na juhu.
História.
Sandur je miesto, kde sa každoročne konal miestny Várting. Vykopávky odhalili základy kostola z 11. storočia, pričom dnes sa tu nachádza typický drevený kostol Faerských ostrovov s trávovou strechou. V roku 1988 moderný kostol postihol zničujúci požiar, pri ktorom sa rozpustilo všetko kostolné striebro. Požiar bol pritom založený úmyselne. Už v nasledujúcom roku bol kostol obnovený, práve v čase jeho 150. výročia.
V roku 1863 bol pri rozširovaní kostola nájdený poklad skladajúci sa z 98 strieborných mincí zo 11. storočia, pričom polovica z nich bola nemeckého pôvodu. Ďalej v roku 1989 archeológovia objavili pohanské pohrebisko z dôb Vikingskej okupácie. Našla sa tu zachovalá kostra ženy z Faerských ostrovov, asi 150 cm dlhá. V hrobe boli aj tri korálky jantáru, modré korálky a nôž.
V skanzene v Dánsku je možné vidieť vodný mlyn, ktorý bol pôvodne v 18. storočí inštalovaný v Sandure. Miestne múzeum Sands Bygdasavn je otvorené v lete. Nachádzajú sa v ňom predmety každodenného života, ktoré patrili predkom miestnych obyvateľov.
Turizmus.
Na ostrov sa možno dostať z Tórshavn do prístavov Gamlarætt alebo Skopun. Odtiaľ pozdĺž jazera Sandsvatn vedie cesta 30 do Sandur. Do všetkých dedín na ostrove sa dá dostať autobusom zo Sanduru. Vzhľadom k topografii ostrova je to miesto vhodné na bežné prechádzky a cyklistiku. Obľúbené sú výlety do Søltuvíku na západnom pobreží, Skarvanesu na juhu (mierne náročnejšia turistika) a Húsavíku na východnom pobreží.
Malý osobný trajekt MV Sildberin premáva zo Sanduru na Skúvoy, čo je ostrov na juhu. Obzvlášť zaujímavá je túra do faerskej veslice Hvíthamar zo Sanduru na vtáčie skaly na západnom pobreží alebo Skúvoy. Lodivodom je sám Joan Petur Clementsen.
V Sandure sa nachádza jeden z troch kempingov na ostrove Munkinum. Ďalšie dva kempy sú v Húsavíku a Dalure. Okrem toho sú tu atraktívne miesta pre rybárčenie – Sandsvatn a Gróthúsvatn. Pre ubytovanie slúži hotel Ísansgarður, ktorý je po rekonštrukcii.
Sands Bygdasavn.
Významnou inštitúciou v dedine je múzeum umenia Sands Bygdasavn. Je otvorené od mája do októbra. Múzeum a umelecké diela v ňom boli darčekom od Sofusa Olsena. Múzeum bolo postavené v roku 2005 a odovzdané obci Sandur v decembri 2005, na 92. narodeniny pána Olsena.
Šport.
Sandur je najviac známy pre svoj futbalový klub B71 Sandoy, ktorý si užil skromný úspech vo Faerskej futbalovej lige a UEFA.
Knife Party

Knife Party je austrálska electro house/dubstepová dvojica, ktorú založili dvaja členovia austrálsko-britskej skupiny Pendulum: Rob Swire a Gareth McGrillen.
História.
Predtým, ako bol bočný projekt oznámený, Rob Swire prízvukoval, že projekt nie je podobný skupine Pendulum. Ich prvé vydanie nieslo názov "100% No Modern Talking" a bolo vydané v digitálnej podobe cez vydavateľstvo skupiny Pendulum, EarStorm dňa 12. decembra 2011 na bezplatné stiahnutie z ich oficiálnej webstránky a Facebooku, a takisto v podobe kúpy na iTunes a Beatport. EP obsahoalo 4 skladby: „Internet Friends“, „Destroy Them With Lazers“, „Tourniquet“ a „Fire Hive“. EP pôvodne obsahovalo skladbu „Back to the Z-List“, ale tá bola nahradená skladbou „Destroy Them With Lazers“. Knife Party robili remix s názvom „Unison“ od Portera Robinsona, ktorý bol vydaný dňa 19. októbra 2011 na jeho debutovom EP, "Spitfire". Knife Party tiež remixovali singel „Save the World“ skupiny Swedish House Mafia, ktorý bol vydaný dňa 10. júna 2011 a singel „Crush on You“ dvojice Nero, ktorý bol vydaný dňa 13. októbra 2011. Dňa 16. decembra 2011 Knife Party vyhlásili na Twitteri, že začali pracovať na ďalšom EP.
V piatok 23. decembra 2011 bolo oznámené, že Knife Party bude hrať v tretí deň trojdňového festivalu Ultra Music Festival na Miami.
Syðradalur

Syðradalur (dánsky: "Sydredal") je dedina na ostrove Kalsoy, jednom z Faerských ostrovov. Syðradalur je najjužnejšia dedina na ostrove a je súčasťou obce Húsar ("Husa kommuna"). Dňa 1. januára 2009 mal Syðradalur 9 obyvateľov (v roku 1985 ešte 12).
Dejiny.
Syðradalur bol založený na začiatku 19. storočia obyvateľmi obce Blankskáli na juhozápade ostrova. V roku 1855 sa tu potopila loď, keď narazila na veľký balvan. V roku 1963 sa tu potopila ďalšia loď z dediny, tentokrát nesúca troch mužov.
Infraštruktúra.
V roku 1985 bol postavený tunelový systém spájajúca Syðradalur s ostatnými dedinami na ostrove. Cesta MF Sam spája Syðradalur a Klaksvík, neskôr bola zavedená autobusová doprava z Syðradalur do Trøllanes.
V roku 2009 boli zavedené čísla domov, spolu s tromi menami ulíc: Dalsgøta, á Bakkanum a Knúksdalur.
Zoznam častí seriálu Kúzelníci z Waverly

Toto je zoznam častí amerického seriálu Kúzelníci z Waverly. Tv JOJ Plus ho vysiela od 18. septembra 2012 do 27. novembra 2012, po koniec druhej série. Tretia séria bola nasadená v televízii WAU v októbri 2013.
3. séria (USA - 2009–2010, Slovensko 2013).
3. séria sa začala vysielať 14. októbra na TV WAU. Epizódy sa vysielajú v poradí produkcie, a nie podľa poradia vysielania v USA.
Tvøroyri

Tvøroyri (dánsky: "Tværå") je dedina ležiaca na severnej strane Trongisvágsfjørður (fjord), na východnom pobreží Suðuroy, na Faerských ostrovoch.
Možnosti dopravy.
Do Tvøroyri sa dá dostať trajektom Smyril M / F, ktorý má 2 až 3 odchody denne z Tórshavn. Cesta z Tórshavn do Tvøroyri trvá 2 hodiny. Druhou alternatívou je cesta autobusom z prístavu Krambatangi do Tvøroyri a ostatných dedín na ostrove. Premávajú tu dve autobusové linky: 700 ide do južnej časti ostrova s konečnou stanicou v dedine Sumba, 701 ide do severnej časti ostrova, s konečnou stanicou v Sandvíku, najsevernejšej dediny a v Fámjine, ktorý je na západnom pobreží.
Budovy a stavby.
Kostol v Tvøroyri je dominantou viditeľnou z diaľky. Bol postavený v Nórsku ako stavebnica a do Tvøroyri ho presunuli a následne postavili v roku 1907. Starý kostol bol presunutý do dediny Sandvik.
V centre Tvøroyri, hneď nad prístavom, je Hotel Tvøroyri. Medzi prístavom a hotelom sa nachádza námestie pokryté plochými kameňmi. Zvyknú sa tu sušiť ryby na slnku. Obchodný kráľovský monopol, ktorý tu mal pobočku v rokoch 1836 – 1856, postavil v tejto oblasti dnes už staré domy. Obec Tvøroyri bola vlastne založená kvôli tejto pobočke.
Keď bol v roku 1856 zrušený monopol, boli v Tvøroyri založené súkromné ​​spoločnosti. Jedna z nich vyrástla na najväčšiu na Faerských ostrovoch. Má 20 pobočiek a 30 lodí. V oblasti nad prístavom leží múzeum (historické a námorné múzeum Tvøroyri). Tvøroyri má veľkú továreň na filety, ktorá začala výrobu v roku 1975. Z Tvøroyri sa možno vydať na prechádzku cez hory do údolia zvaného Hvannhagi, odkiaľ je pekný výhľad do údolia a na more.
Okolité dediny.
V okolí sa nachádzajú dve dediny, ktoré rastú spoločne s Tvøroyri, pričom Tvøroyri je akousi centrálou. Trongisvágur ďalej na západ, leží pri fjorde Trongisvágsfjørður. Druhou dedinou je Froðba, ktorá je ďalej na východ na severnej strane fjordu, na rovnakej strane ako Tvøroyri. Froðba je tvorená stĺpcami čadiča pozdĺž cesty, býval tu slávny básnik Poul F. Joensen, ktorý tu má aj pamätník. Froðba a Trongisvágur sú staršie než dedina Tvøroyri.
Kultúra.
Tvøroyri a Vágur sa striedajú v organizovaní každoročného mestského festivalu Jóansøka. Je to niečo ako menšia verzia festivalu Ólavsøka, ktorý sa koná v Tórshavn. Jóansøka prebieha na konci júna.
Osobnosti dediny.
Tvøroyri je rodiskom bývalých premiérov Faerských ostrovov, Jóannesa Eidesgaarda, Atliho Dama a Petura Mohra Dama.
Šport.
V dedine pôsobí futbalový klub TB Tvøroyri, ktorý bol založený v roku 1892. Je to najstarší futbalový klub na Faerských ostrovoch. Okrem toho je tu veslársky klub Froðbiar Sóknar Róðrarfelag, ktorý bol založený v roku 1934.
Majstrovstvá Európy v curlingu

Majstrovstvá Európy v curlingu je najvyššie európske podujatie národných družstiev v curlingu, ktoré riadi Európska curlingová federácia (ECF). Jeho dejiny siahajú do roku 1975, kedy sa vo Francúzsku konali prvé majstrovstvá Európy mužov a žien. Odvtedy prebiehajú majstrovstvá každoročne. Od roku 2010 sa každoročne organizuje samostatný turnaj majstrovstiev Európy C kategórie. Najúspešnejšími družstvami sú v mužskej a v ženskej kategórii.
Európsky šampionát zároveň slúži ako kvalifikácia na majstrovstvá sveta.
Diogeneia

Diogeneia môže byť:
Oto Sýkora

Oto Sýkora, niekedy aj Otto Sýkora (* 1. december 1964, Banská Bystrica) je bývalý slovenský hokejový útočník a bývalý generálny manažér slovenskej hokejovej reprezentácie. Má aj nemecké občianstvo.
Klubový hokej.
Hokejovo vyrastal v rodnej Banskej Bystrici. Od sezóny 1983/1984 hral v klube VSŽ Košice odkiaľ v sezóne 1985/1986 odišiel na dvojročnú vojenskú službu do Dukly Trenčín. V sezóne 1987/1988 sa vrátil do Košíc a prispel k zisku majstrovského titulu gólom v poslednom finálovom zápase proti Sparte. Na začiatku sezóny 1989/1990 vycestoval do Nemecka a ešte v tej sezóne odohral jeden zápas za Eintracht Frankfurt kde zostal pôsobiť aj tú nasledujúcu. Od sezóny 1991/1992 do sezóny 1996/1997 pôsobil v tíme Norimbergu. V tom istom klube začal pôsobiť ako generálny manažér a podarilo sa mu v sezónach 1999 (v tíme vtedy pôsobili Ivan Droppa, Jozef Čierny ako hráči a Peter Ihnačák ako tréner) a 2007 získať druhé miesto v nemeckej najvyššej súťaži DEL. Od marca 2011 pôsobil ako športový manažér Sparty Praha. V júni tento post opustil po tom ako mu novozvolený prezident SZĽH Igor Nemeček ponúkol post generálneho manažéra slovenskej hokejovej reprezentácie. Na Rakúskom pohári pôsobil aj ako asistent trénera Vladimíra Vůjtka.
Oxymoron (skupina)

Oxymoron je nemecká oi!/street punková skupina založená v roku 1992. Skupinu založili Sucker (spev) a jeho bratranec Björn (bicie), spolu s dvomi kamarátmi, Martinom (gitara) a Filzausom (basová gitara).
Abd al-Kádir (alžírsky emir)

Abd al-Kádir alebo Abdalkádir (iné prepisy pozri v článku Abd al-Kádir, celé meno: عبد القادر الجزائري - Abd al-Kádir al-Džazáʾirí alebo القادر ابن محيي الدين - Abd al-Kádir ibn Muhjiddín; * 6. september 1808, Maskara, Alžírsko – † 26. máj 1883, Damask) bol alžírsky emir a národný hrdina. V 1832 – 1847 stál na čele neúspešného povstania proti francúzskej koloniálnej nadvláde. Po kapitulácii bol internovaný vo Francúzsku, prepustený v roku 1852. Následne žil v Damasku a zaoberal sa štúdiom islamského náboženstva. Venoval sa aj poézii a je autorom náboženských a vojenských spisov.
Muhammad ibn Abd al-Karím al-Chattábí

(Muhammad ibn) Abd al-Karím al-Chattábí (presnejší prepis: (Muhammad ibn) Abdu 'l-Karím al-Chattábí, iný prepis: (Muhammad ibn) Abdalkarím al-Chattábí, meno v prepise podľa miestneho nárečia: "Abd el-Karím/Abdelkarím"; * 1881 alebo 1882, Ahdir, Maroko – 6. alebo 7. február 1963, Káhira, Egypt) bol marocký emir a bojovník za nezávislosť. Stál na čele berberského povstania proti španielskym a francúzskym kolonizátorom. V roku 1921 porazil Španielov (čo viedlo v tejto krajine k následným politickým otrasom a vzniku vojenskej diktatúry) a stal sa prezidentom Rífskej republiky, no v roku 1926 ho zajali Francúzi a deportovali na ostrov Réunion. Prepustený bol až v roku 1947 a následne sa mu podarilo získať azyl v Egypte, kde v rokoch 1948 – 1956 stál na čele Výboru pre oslobodenie arabského Magribu.
Abd al-Kádir

Abd al-Kádir alebo Abdalkádir (presnejší – ale zriedkavejší – prepis: Abdu 'l-Kádir(i), Abdulkádir(i); prepis podľa výslovnosti v niektorých nárečiach: "Abd el-Káder, Abdelkáder"; po perzsky Abd al-Káder) môže byť:
Abd al-Karím

Abd al-Karím alebo Abdalkarím (presnejší prepis: Abdu 'l-Karím, Abdulkarím, prepis podľa niektorých nárečí: "Abd el-Karím, Abdelkarím") môže byť:
Baškirčina

Baškirčina (staršie: baškírčina; po baškirsky башҡорт теле - başqort tele, ) je turkický jazyk.
Hovoriaci.
Podľa sčítania obyvateľstva žilo v Sovietskom zväze v roku 1989 1 047 000 baškirských rodených hovoriacich. Ďalších 26 737 uviedlo, že baškirčinu používa ako svoj druhý jazyk. Približne 30 000 Baškircov používalo ako materský jazyk tatárčinu.
Baškirskí hovoriaci žijú prevažne v ruskej republike Baškirsko a v susednom Tatársku a Udmurtsku. Významný počet žije tiež v Permskom kraji a v Čeľabinskej, Orenburskej, Sverdlovskej a Kurganskej oblasti. Veľké baškirské menšiny žijú tiež v Kazachstane a Uzbekistane.
Písmo a dialekty.
Hoci majú Baškirci pôvod medzi ugrickými alebo fínskymi kmeňmi, spočiatku prijali (pra) bulharský jazyk. Po mongolskej invázii do Ruska prevládol jazyk kmeňov zlatej hordy kypčačtina.
Moderná baškirčina rovnako ako jej podobná tatárčina vychádza z kypčackej skupiny jazykov. Dnes má mnoho dialektov tatárčine podobných a v minulosti Baškirci tatárčinu používali aj ako písaný jazyk. V 15. storočí bola nahradená čatagajčinou (alebo jej starým tatárskym variantom) ktorá bola používaná do roku 1923. Tak tatárčina, ako aj čatagajčina používali na zápis arabské písmo.
V roku 1923 bol pre baškirčinu vytvorený systém zápisu a z niekoľkých tatárskych dialektov aj literárny jazyk. Najprv sa používala upravená arabská abeceda, v roku 1930 bola nahradená abecedou založenou na latinke, ktorá bola v roku 1938 nahradená upravenou cyrilikou.
Ittoqqortoormiit

Ittoqqortoormiit (dánsky: "Scoresbysund") je osada v obci Sermersooq vo východnom Grónsku. V roku 2017 tu žilo 383 obyvateľov.
Dánsky názov osady "Scoresbysund" pochádza z mena polárneho bádateľa a lovca veľrýb Wiliama Scoresbyho, ktorý bol ako prvý v tejto oblasti v roku 1822. Grónsky názov "Ittoqqortoormiit" znamená vo východo-grónskom dialekte „veľký dom obyvateľov“. Táto oblasť je známa pre svoju divokú zver, medzi ktorú patria ľadové medvede, pižmone severské a tulene.
Geografia.
Ittoqqortoormiit sa nachádza na Liverpoolskom pozemku, pri ústí severného brehu fjordu Kangertittivaq, ktorý sa vlieva do Grónskeho mora.
Dejiny.
Ittoqqortoormiit bola založená v roku 1925 Ejnarom Mikkelsenom a približne 80-timi Inuitskými osadníkmi (70 osôb z Tasiilaqu a štyri rodiny zo západného Grónska). Prišli na lodi Gustava Holma a usadili sa južne od posledného známeho Inuitského osídlenia v severovýchodnom Grónsku.
Rozvoj osady podporovalo Dánsko, kde v tej dobe rástol záujem o severovýchod krajiny (Grónska). V tom istom čase mala kolonizácia za cieľ zlepšiť klesajúce životné podmienky v Tasiilaq, kde boli osadníci viac či menej dobrovoľne presídlení. Osadníci začali čoskoro prosperovať vďaka dobrým podmienkam lovu v nových oblastiach, ktoré boli bohaté na tuleňov, mrožov, narvalov, ľadových medveďov a polárne líšky.
Predtým však územie bolo domovom širokej populácie Inuitov, ako o tom svedčia zrúcaniny a ďalšie archeologické nálezy.
Doprava.
Ittoqqortoormiit je jedným z najviac vzdialených miest (osád) v Grónsku. Je tu jeden heliport (Ittoqqortoormiit Heliport), ktorý spravuje Air Greenland a preváža ľudí medzi osídleniami a letiskom Nerlerit Inaat. V niektorých, (hlavne letných mesiacoch) funguje aj lodná doprava. Zvyčajne sa robia týždenné odchody do osady z letiska v Reykjavíku cez Air Iceland, ktorý lieta hlavne do Kulusuku, odkiaľ sa poskytujú priame lety do Ittoqqortoormiitu cez Air Greenland. Je možné skombinovať aj lety z Kodane.
Ekonomika.
Miestni lovci si po generácie zarábali na živobytie lovom veľrýb a polárnych medveďov, a to im zostalo až do súčasnosti, čo je významný kultúrno-ekonomický faktor v tejto oblasti. Mäso a vedľajšie produkty hrajú veľkú úlohu v ekonomike poľovníctva rodín. Príjmy sa získavajú predajom týchto produktov, ale tieto možnosti sú sezónne a variabilné.
V Ittoqqortoormiite sa nachádzajú veľké populácie kreviet a platéz, ale prítomnosť ľadu znemožňuje využitie týchto zdrojov po celý rok, čo má za následok, že rybolov nebol nikdy v obci rozvinutý.
Na druhej strane rastie význam cestovného ruchu. Opustené budovy v osade Uunarteq využívajú miestni obyvatelia v lete ako chaty.
V roku 2012 navštívil Ittoqqortoormiit aj slovenský dobrodruh Marián Beňo, ktorý ako jeden z mála ľudí na Slovensku ovláda domorodý jazyk inuitov - grónčinu.
Abd Alláh

Abd Alláh alebo Abdalláh (presnejší prepis: Abdu 'lláh, Abdulláh, prepis podľa niektorých nárečí: "Abdelláh") resp. v zriedkavejšom variante Abd al-Iláh (presnejší prepis Abdu 'l-Iláh, nárečovo: "Abdeliláh"), môže byť:
Bet

Bet () a Vet sú dve mená druhého písmena hebrejskej abecedy. Má podobu ב. Rovnaký názov nesú aj zodpovedajúce písmena v príbuzných písmach, fenické , aramejské a sýrske ܒ. Príbuzným písmenom v arabskom písme je bá písané ب.
Základnou zvukovou podobnou písmena je znelá bilabiálna plozíva (značenie ), čiže slovenské "b".
Z fenického bet sa vyvinula grécka beta a neskôr aj B v latinke a В a Б v cyrilike.
Hebrejské Bet a Vet.
V hebrejčine slúži písmeno k vyjadreniu dvoch rôznych hlások, okrem môže znamenať tiež znelú labiodentálnu frikatívu, . K rozlíšeniu sa používa bodka zvaná dageš, ktoré sa v prípade výslovnosti píše doprostred písmena, zatiaľčo v prípade výslovnosti chýba.
Najobvyklejšie mená písmena "bet" a "vet" zodpovedajú tomuto dvojitému použitiu. V Aškenázskej výslovnosti hebrejčiny mimo Izrael sa niekedy používa názov "bejs" a "vejs" a medzi niektorými Židmi a v akademických kruhoch sú tiež obvyklé mena "beth" a "veth".
Pri použití ako číslovka aj v rámci gematrie má hodnotu 2.
Alef

Alef (, symbol א) je prvé písmeno hebrejského písma. Zároveň je to aj prvé písmeno príbuzného fenického písma, kde má však podobu . Ekvivalentom v príbuznom arabskom písme je písmeno alif (podoba ا) a v sýrskom álaf (podoba "ܐ").
Alef je príbuzné s gréckym písmenom alfa, ktoré sa vyvinulo z fenického alefu, a ktoré je naopak predkom písmena A z latinky a písmena А z cyriliky.
Predpokladá sa, že alef samotný sa vyvinul zo západosemitského výrazu pre „vola“ a jeho podoba že vznikla z protosinajského písmena odvodeného z egyptského hieroglyfu pre hlavu vola:
 F1 
Využitie v hebrejčine.
Zvukovou podobou písmena v klasickej hebrejčine bol ráz (), čo sa obyčajne prepisuje ako ʾ (Unicode znak U+02BE). V modernej hebrejčine môže reprezentovať aj ráz, ale používa sa aj v situácii, kedy sám o sebe nereprezentuje žiadny zvuk, ten je potom daný len pridruženou samohláskou.
V rámci systému hebrejských číslic aj v rámci gematrie má hodnotu 1, použitý na začiatku zápisu letopočtu židovského kalendára má význam 1000 (napríklad א'תשנ"ד je zapísané arabskými číslicami 1754).
Využitie v matematike.
V teórii množín sa alef používa na označenie funkcie Alef, ktorá ordinálnemu číslu formula_1 priradí kardinálne číslo predstavujúce formula_1-tú najmenšiu nekonečnú mohutnosť.
Reprezentácia v počítači.
V syntaxi typografickom systéme LaTeX (a teda aj pri vkladaní matematických vzorcov napríklad do MediaWiki) možno alef zapísať pomocou príkazu codice_1.
Šva (neurčitý vokál)

Šva je neutrálna samohláska, ktorá sa vyskytuje v mnohých jazykoch. V medzinárodnej fonetickej abecede sa označuje symbolom , číselné označenie IPA je 322, ekvivalentným symbolom v SAMPA je @.
Označenie šva pochádza z hebrejčiny שְׁוָא (starohebrejská výslovnosť: ) - "prázdnota".
Hebrejčina.
Šva ( שְׁוָא, odvodené od שָׁוְא "šáv" „nič“) je názov pre znak ְ, ktorý sa používa v hebrejskej vokalizácii. V klasickej hebrejčine sa vyslovuje v niektorých prípadoch najsprávnejšie ako [ă] či [a] (menej správne [ə]), v iných prípadoch ako prázdny vokál [Ø] (t.j. nevyslovuje sa). V novohebrejčine sa vyslovuje v niektorých prípadoch ako [e], v iných prípadoch ako prázdny vokál.
V slovenčine.
V slovenčine sa šva ako fonéma nevyskytuje, hlásku šva ale Slováci nevedomky vyslovujú napríklad vtedy, keď oddelene čítajú jednotlivé spoluhlásky abecedy (spoluhlásky), napr. "b - c - d" , teda nie ich názvy (bé, cé, dé).
V iných jazykoch.
V mnohých jazykoch (napr. ruštine) je šva prejavom redukovanej výslovnosti samohlások v neprízvučných slabikách (k tomuto javu v slovenčine nedochádza).
Šadda

Šadda (arab. شَدَّة - šadda) alebo tašdíd je v arabskom písme znamienko zdvojenia spoluhlásky. 
Používa sa v prípade, keď by po sebe mali nasledovať dve rovnaké písmená (arabskej abecedy); v takomto prípade sa zapíše len jedno písmeno a nad neho sa umiestňuje šadda označujúca zdvojenie:
ب + ب → بّ [ bb ]
Ak je text vokalizovaný, samohláskové značky (ḥarakát) sa zapisujú v prípade "a" a "u" nad šaddu a v prípade "i" pod šaddu (v prípade i alternatívne pod spoluhlásku):
ب + بَ → بَّ [ bba ]&lt;br&gt;
ب + بُ → بُّّ [ bbu ]&lt;br&gt;
ب + بِ → بِّ [ bbi ]
Šadda nad spoluhláskou (presnejšie slnečnou spoluhláskou) nasledujúcou po člene al- znamená, že sa nielen zdvojí táto spoluhláska, ale aj že sa vypustí z člena l (napr. napísané al-diltá sa vyslovuje [addiltá]).
Nynorsk

Nynorsk () alebo zriedkavo nová nórčina či novonórčina je jeden z dvoch oficiálnych spisovných variantov nórčiny, druhým je bokmål. Štandardný jazyk vytvoril Ivar Aasen uprostred 19. storočia a poskytol tak nórsku alternatívu k dánčine, ktorou sa obyčajne písalo v tom čase v Nórsku. Nynorsk patrí spolu s islandčinou a faerčinou medzi západné severogermánske jazyky.
27 % nórskych samospráv udáva nynorsk ako svoj oficiálny jazykový tvar, čo je okolo 12 % nórskej populácie. Nynorsk je hlavným jazykovým tvarom štyroch okresov: Rogaland, Hordaland, Sogn og Fjordane a Møre og Romsdal, ktoré spolu tvoria región Západné Nórsko.
Dejiny.
Špecifická jazyková situácia v Nórsku je dôsledkom historického vývoja. Od roku 1397, kedy prešlo Nórsko pod dánsku nadvládu, sa hlavným jazykom Nórska stala príbuzná dánčina, ktorá postupne vytlačila nórčinu zo všetkých oblastí úradného konania. V mestách vznikali nárečia, v ktorých prevažovala dánska slovná zásoba a morfológia a zároveň nórska fonetika a syntax. Na vidieku sa však hovorilo nárečiami, ktoré boli výsledkom vývoja starej nórčiny.
Dánčina sa používala až do krátkeho osamostatnenia a pripojenia Nórska ku Švédsku v roku 1814. V tom období vznikli dva hlavné myšlienkové prúdy, ktorých cieľom bolo vytvorenie spisovného nórskeho jazyka. Jeden z týchto smerov vychádzal z nárečia vidieckeho obyvateľstva, z ktorých bol neskôr vytvorený landsmål – dnešná nová nórčina. Druhý smer rozvíjal jazyk dánsko-nórsky, ktorý bol používaný ako úradný.
Základy landsmålu (vtedajším pravopisom "landsmaal") vytvoril lingvista-samouk Ivar Aasen. Jeho zásadné práce sú "Det norske Folkesprogs Grammatik" (1848; Gramatika nórskych nárečí) "Ordbog over det norske Folkesprog" (1850; Slovník nórskych nárečí). Na základe svojich výskumov nórskych nárečí tak vytvoril jazykovú normu. Jazyková otázka sa predovšetkým v 70. rkoch stala predmetom politického boja. Ako druhý úradný jazyk bol landsmål uznaný nórskym parlamentom v roku 1885 – po víťazstve ľavicovej strany Venstre Johana Sverdrupa vo voľbách v roku 1882. Od roku 1892 je vyučovaný v školách.
Počas 20. storočia bol spisovný štandard landsmålu niekoľkokrát reformovaný. V roku 1917 bolo zavedené používanie písmena "å" (vysl. ako miesto pôvodného digrafu "aa". V roku 1929 bol landsmål premenovaný na nynorsk (nová nórčina). Reformy z roku 1917 a najmä 1938 zaviedli používanie hlavných a vedľajších tvarov slov. Cieľom bolo zblíženie s bokmålom a východonórskymi nárečiami – pôvodný štandard vychádzal z nárečí používaných v Západnom Nórsku. Zblíženie bokmålu a novej nórčiny malo viesť k vytvoreniu jednotnej obecnej nórčiny ("samnorsk"). Proti týmto snahám sa však postavil v 50. rokoch silný odpor, najmä na strane používateľov bokmålu. Od tejto myšlienky bolo nakoniec počas 70. rokov upustené. V roku 1959 bola zavedená tzv. učebnicová norma, ktorá určila, ktoré tvary sa smú používať v školských učebniciach. Odvodené zmeny pravopisu boli vykonané aj v ďalších rokoch, posledná reforma je z roku 2005.
Šva

Šva môže byť:
Roland Juhász

Roland Juhász (* 1. júl 1983, Cegléd, Maďarsko) je maďarský profesionálny futbalista, momentálne hrajúci v belgickej najvyššej súťaži v klube RSC Anderlecht. Hrá na pozícii stredného obrancu.
Kariéra.
Profesionálnu kariéru začal v klube MTK (107 zápasov, 12 gólov). Práve tu zaujal trénera národného tímu, ktorý ho zaradil do kádra na prípravný zápas 25.4 2005 s Japonskom. Hneď v prvom reprezentačnom zápase zaznamenal premiérový gól. Na konci sezóny 2004/2005 prestúpil do belgického Anderlechtu, kde sa okamžite stal členom základnej jedenástky.
Úspechy.
MTK Hungária
R.S.C. Anderlecht
Reprezentačná kariéra.
Juhász debutoval 25. apríla 2004 v priateľskom zápase s Japonskom, v ktorom strelil svoj prvý reprezentačný gól. V národnom drese nastúpil v 69 zápasoch, čo ho v počte zápasov radí na 18. miesto.
Súkromie.
S priateľkou Zsófiou Strényi sa im 26. apríla 2009 narodila dcéra Jázmin.
Knižný jazyk

Knižný jazyk môže byť:
Maskulinizmus

Maskulinizmus je komplex ideológií, sociálnych teórií a politických hnutí, ktorých cieľom je výskum a potieranie javov, ktoré možno považovať za prejavy a súčasť utláčania mužského pohlavia. Maskulinistické hnutie je veľmi rôznorodé a delí sa na mnoho krídel a smerov – od umiernených jedincov a hnutí upozorňujúcich na domáce násilie páchané na mužoch až po mužský šovinizmus.
Na rozdiel od feminizmu je maskulinizmus pomerne novým hnutím, ktoré bojuje nielen za práva mužov, ale aj za nájdenie ich skutočnej identity nezávisle od projektu feminizmu. Veľmi známymi aktivistami sú napr. Robert Johnson, Joseph Pleck, Dr. Hugo de Garis alebo Warren Farrell.
Úplne zvláštne je potom hnutie mystického maskulinizmu, ktoré hľadá „vnútorného“ muža a akési hlbšie vrstvy skúsenosti "byť mužom". Niekedy sa toto hnutie nazýva aj mytopoetický a jungiánsky maskulinizmus alebo „expresívne mužské hnutie“ (známym guruom, ktorý používa tento termín, je Robert Bly). Mužskou prácou sa tu rozumie hlavne vnútorná práca na sebe a akési psychologické poznávanie seba samého ako muža.
Maskulinizmus usiluje o vyslobodenie mužov zo zažitých rolí, kvôli ktorým trpia nielen ženy, ale predovšetkým samotní muži. Trpí tým napr. ich zdravie, pretože sa od nich očakáva, že budú pracovať viac než ženy, alebo aj ich osobný život, keď je im odopreté otcovstvo pri rozvode s argumentom, že sú muži a o deti sa nevedia postarať. Zažité genderové roly sa vlastne nehodia ani mužom, ani ženám, ale napriek tomu sa nevedia dohodnúť, ako tento stav zmeniť.
Divoký snem

Divoký snem môže byť:
Djibouti

Djobouti môže byť po francúzsky:
Al-Džazíra

Al-Džazíra (po arabsky „ostrov“ alebo „polostrov“) môže byť:
Vet

Vet môže byť:
VET môže byť:
Melité

Melité (-po grécky) alebo Melite (-po latinsky resp. zastaraným prepisom z gréčtiny) alebo Melita (-po latinsky a pri osobách aj poslovenčený tvar) môže byť:
Snehuliak

Snehuliak je stojaca podoba človeka vyformovaná zo snehu a tvorená tromi či štyrmi guľami. Tradičnými súčasťami snehuliaka sú hrniec na hlave, oči a gombíky z uhlia, nos z mrkvy a ruky z konárov. Niekedy v ruke môže držať aj metlu. Gule tvoriace telo sa vytvárajú gúľaním zo snehu.
Majstrovstvá sveta v touch rugby

Majstrovstvá sveta v touch ragby sú najvyššie podujatie národných družstiev v touch rugby, ktoré riadi Medzinárodná federácia touch rugby (FIT). Ich dejiny siahajú do roku 1988, kedy sa v Austrálii konali prvé majstrovstvá sveta spoločne v kategórii mužov, žien, mixe a veteránov. Prebiehajú so 4-ročnou periodicitou. Jednoznačne v nich dominuje kolíska tohoto športu, Austrália a Nový Zéland.
Neaira

Neaira môže byť:
Vatnsoyrar

Vatnsoyrar je osada založená v roku 1921 v strede ostrova Vágar, na Faerských ostrovoch. V osade žilo v roku 2008 56 obyvateľov.
Vatnsoyrar je jedna z najmladších osád na Faerských ostrovoch. Je to jediná dedina na súostroví, ktoré nie je na pobreží, ale pri jazere Sørvagsvatn, najväčšom jazere na Faerských ostrovoch. Sørvagsvatn používala britská armáda ako prírodné letisko pre hydroplány počas anglickej okupácie Faerských ostrovov za druhej svetovej vojny, zatiaľ čo Vágarské letisko bolo postavené bezprostredne potom na západ od jazera.
Osada je známa malým múzeom motorizmu (Vatnsoyra Bilasavn), kde sa okrem iného nachádza Ford Model T z roku 1915 alebo Ford Model TT z roku 1922, čo boli prvé typy automobilov používané na Faerských ostrovoch. Okrem toho je tu továreň na dvere a okná (Vatnsoyra Snikkaravirki).
Koná sa tu takisto populárny školský tábor pre mladých ľudí vo Vatnsoyrar.
Meänkieli

Meänkieli alebo tornedalská fínčina alebo fínčina údolia Torne je jazyk alebo nárečie fínčiny, ktorým sa hovorí v najsevernejších častiach Švédska, okolo údolia rieky Torne (fín. Tornio).
Z lingvistickej stránky meänkieli zodpovedá dvom nárečiam (tornio a jällivaara) zadného dialektu (=severného dialektu, peräpohjolaského dialektu) fínčiny, ktorý patrí do západných dialektov fínčiny.
Jazyk je vo Švédsku chránený podľa Európskej charty jazykov ako regionálny menšinový jazyk v obciach Haparanda, Övertorneå, Pajala, Kiruna a Gällivare. Meänkieli sa vyskytuje v knike "Populärmusik från Vittula". V meänkieli píše predovšetkým spisovateľ Bengt Pohjanen, propagátor kultúry a jazyka meänkieli a tvorca jeho opisnej gramatiky.
Majstrovstvá Európy v touch rugby

Majstrovstvá Európy v touch ragby je európske podujatie národných družstiev v touch rugby, ktoré riadi Európska federácia touch rugby (EFT). Jeho dejiny siahajú do roku 1996, kedy sa v Anglicku konali prvé majstrovstvá Európy spoločne v kategórii mužov, žien, mixe a veteránov. Prebiehajú so 2-ročnou periodicitou. Dominujú v nich krajiny Britských ostrovov.
Kancelária

Kancelária je miestnosť, kde sa úraduje respektíve, kde sa vykonáva nejaká administratívna činnosť. Takáto miestnosť sa inak označuje ako úradovňa – teda administratívne pracovisko alebo pracovisko úradu.
Prísaha prezidenta Spojených štátov amerických

Prísaha prezidenta Spojených štátov amerických je pravidelne skladaná dňa 20. januára na základe XX. dodatku Ústavy, podľa ktorej po prvýkrát zložil tento deň prísahu Franklin Delano Roosevelt v roku 1937. Do tej doby bol pravidelný prezidentský sľub skladaný 4. marca. Dôvodom k uzákoneniu XX.dodatku bolo predovšetkým skrátenie prechodnej doby od novembrového zvolenia nového prezidenta a časom jeho nástupu do úradu. Obvykle je prísaha vykonaná na biblii, aj keď to nie je vyžadované. Chester A. Arthur v roku 1881 a Theodore Roosevelt v roku 1901 bibliu odmietli. Ústava nehovorí, kto vykonáva inauguráciu. Existuje tradícia, že vykonávateľom je predseda Najvyššieho súdu USA. Prvý prezident George Washington vykonal 1. inauguráciu do rúk starostu New Yorku.
Text prezidentského sľubu.
„"Slávnostne prísahám (alebo sľubujem), že budem čestne vykonávať funkciu prezidenta Spojených štátov a podľa svojich síl budem zachovávať, strážiť a brániť Ústavu Spojených štátov“."
(Ústava, článok II., odd.1) 
Podmienky voliteľnosti prezidenta.
Podmienky pre zvolenie za prezidenta upravuje Ústava Spojených štátov, konkrétne:
"Voliteľnou na úrad prezidenta môže byť len osoba, ktorá získala občianstvo Spojených štátov zrodením či mala toto občianstvo v dobe prijatia ústavy, dosiahla vek tridsiatich piatich rokov a býva aspoň štrnásť rokov v Spojených štátoch."
(Ústava, článok II., odd. 1.)
Nomia

Nomia môže byť:
Majstrovstvá sveta v horseballe

Majstrovstvá sveta v horseballe sú najvyššie medzinárodné podujatie národných družstiev v horseballe, ktoré riadi Medzinárodná horseballová federácia (FIHB). Prvé majstrovstvá sveta sa uskutočnili v roku 2006, v Argentíne; organizovali sa len v mužskej kategórii. Zvíťazilo na nich Portugalsko. Druhé majstrovstvá sveta, tentoraz už v kategórii mixu, sa konali v Portugalsku. V roku 2012 sa na majstrovstvách popri zmiešanej kategórii prvýkrát organizoval aj ženský turnaj, v ktorom zvíťazilo družstvo Francúzska. V mixe dominuje podujatiu rovnako družstvo Francúzska, ktoré dokázalo zvíťaziť na všetkých troch turnajoch. Podujatie sa organizuje v 4-ročnej periodicite.
Majstrovstvá Európy v horseballe

Majstrovstvá Európy v horseballe je najvyššie európske podujatie národných družstiev v horseballe, ktoré riadi Medzinárodná horseballová federácia (FIHB). Jeho dejiny siahajú do roku 1992, kedy sa vo Francúzsku konali prvé majstrovstvá Európy v mixe, a o 11 rokov neskôr v Taliansku aj prvé majstrovstvá Európy žien. Od roku 2007 prebiehajú s 2-ročnou periodicitou. Jednoznačne v nich dominujú družstvá Francúzska, ktoré okrem jedného turnaja zvíťazili na všetkých ostatných turnajoch.
Autodráha

Autodráha môže byť:
Pro Evolution Soccer 2012

Pro Evolution Soccer 2012 (skrátene PES 12) je futbalová počítačová hra zo série "Pro Evolution Soccer", ktorú vyvíja spoločnosť Konami. Hra vyšla na jeseň roku 2011 pre platformy Nintendo Wii, PC, PlayStation 3, Xbox 360, PlayStation Portable a PlayStation 2. Okrem plne licencovanej Ligy Majstrov a Európskej ligy UEFA je v hre aj licencovaný juhoamerický Pohár osloboditeľov a ligový mód (určený na hranie ligy).
Predchodca - Pro Evolution Soccer 2011.
Ihsán Abd al-Kuddús

Ihsán Abd al-Kuddús alebo Ihsán Abdalkuddús (* 1922, Káhira, Egypt – † 1991, Káhira, Egypt) bol egyptský spisovateľ, vydavateľ a publicista. Je autorom prevažne ľúbostných poviedok a románov, obľúbených najmä medzi mládežou. Značná časť z nich bola aj sfilmovaná.
Diaľková cesta

Diaľková cesta môže byť:
Abd al-Kúrí

Abd al-Kúrí () je riedko osídlený ostrov ležiaci v Adenskom zálive, patriaci Jemenu. Nachádza sa medzi somálskym mysom Raas Caseyr a ostrovom Sokotra. Ostrov je skalnatý, dlhý 35 a široký 5 km, s maximálnou nadmorskou výškou (Mount Ṣāliḥ). V jeho okolí je množstvo koralových útesov a plytčín. V minulosti sa na ňom ťažilo guáno, v súčasnosti sa obyvatelia živia rybolovom a pestovaním datlí.